**Ministru kabineta noteikumu projekta "Grozījumi Ministru kabineta 2013.gada 17.decembra noteikumos Nr.1529 "Veselības aprūpes organizēšanas un finansēšanas kārtība"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2013.gada 17.decembra noteikumos Nr.1529 "Veselības aprūpes organizēšanas un finansēšanas kārtība" (turpmāk – noteikumu projekts) izstrādāts pamatojoties uz: 1. Ārstniecības likuma 4.panta pirmo daļu;
2. Likuma "Par valsts budžetu 2016.gadam" 66.pantu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtību, kādā iedzīvotāji saņem valsts apmaksātos veselības aprūpes pakalpojumus nosaka Ministru kabineta 2013.gada 17.decembra noteikumi Nr.1529 "Veselības aprūpes organizēšanas un finansēšanas kārtība" (turpmāk – noteikumi). Veselības ministrija noteiktā kārtībā ir sagatavojusi Ministru kabineta noteikumu projektu ar mērķi pilnveidot noteikumos iekļautās normas atbilstoši ekonomiskai un finanšu situācijai, kā arī ņemot vērā iestāžu izteiktos priekšlikumus veselības aprūpes nozarē. Noteikumu projektā ietverti šādi grozījumi noteikumos:Noteikumi 2015.gada 22.decembrī ar Ministru kabineta noteikumiem Nr.802 "Grozījumi Ministru kabineta 2013.gada 17.decembra noteikumos Nr.1529 "Veselības aprūpes organizēšanas un finansēšanas kārtība" (turpmāk – 2015.gada grozījumi) tika papildināti ar 130.1 punktu, kas paredz personu plānveida veselības aprūpes pakalpojumu ārstniecības iestādē saņemšanas secību. Atbilstoši 2015.gada grozījumu 358.punktam norma stājas spēkā 2016.gada 1.jūlijā. Uzsākot sagatavošanos, lai nodrošinātu normatīvo aktu izpildi, kā arī turpinot diskusijas ar nozares profesionāļiem par efektīvāko risinājumu plānveida veselības aprūpes pakalpojumu nodrošināšanai, tika konstatētas, ka apstiprinātajā regulējumā nepieciešami precizējumi. Ņemot vērā, ka vairākkārtīgu diskusiju rezultātā ar nozares speciālistiem netika panākta vienošanās par labāko risinājumu, tiek virzīts priekšlikums, kas paredz, ka normu par veselības aprūpes pakalpojumu saņemšanas plānošanu pēc noteiktiem kritērijiem atcelt un turpināt darbu pie minētās jomas pilnveidošanas. Spēkā esošais normatīvais regulējums jau paredz no 2016.gada 1.jūlija aknu transplantācijas veikšanu un apmaksu pilngadīgām personām.  Aknu transplantācijas pakalpojuma sniegšanas uzsākšanai notika konsultācijas ar pakalpojumu sniedzējiem, kuri aknu transplantācijas pakalpojuma sniegšanu var nodrošināt, un, ņemot vērā sniegto informāciju par sagatavošanos pakalpojuma sniegšanas uzsākšanai norisi un neplānotiem sarežģījumiem, kas būtiski ietekmē pakalpojumu sniegšanu, tika sniegts priekšlikums pagarināt periodu, kurā tiek nodrošināta sagatavošanās valsts apmaksātas aknu transplantācijas pakalpojumu sniegšanas uzsākšanai.Noteikumu projekts paredz mainīt minētā veselības aprūpes pakalpojuma ieviešanas datumu, to pārliekot uz 2017.gada 1.janvāri. Personām līdz 18 gadu vecumam aknu transplantācija tiks nodrošināta līdzšinējā kārtībā un apjomā. |
| 3. | Projekta izstrādē iesaistītās institūcijas | Nacionālais veselības dienests, VSIA "Bērnu klīniskā universitātes slimnīca". |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertie normu grozījumi attiecas uz visiem valsts budžeta apmaksāto veselības aprūpes pakalpojumu sniedzējiem un saņēmējiem. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **517 132 911** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 517 132 9111 087 074 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **517 654 346** | **0** | **0** | **0** | **0** |
| 2.1. valsts pamatbudžets | 517 654 346 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| **3. Finansiālā ietekme:** | **-521 435** | **0** | **0** | **0** | **0** |
| 3.1. valsts pamatbudžets | - 521 435 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *\* Atbilstoši likumam „Par valsts budžetu 2016.gadam” un ņemot vērā Finanšu ministrijas (turpmāk – FM) 08.04.2016. rīkojumu Nr.175 un FM 27.04.2016. rīkojumu Nr.201.* 2016.gadā Veselības ministrijas (Nacionālā veselības dienests) budžeta programmas 33.00.00 "Veselības aprūpes nodrošināšana" apakšprogrammā 33.01.00 "Ārstniecība":Resursi izdevumu segšanai 517 132 911 *euro*ieņēmumi no maksas pakalpojumiem 1 087 074 *euro*dotācija no vispārējiem ieņēmumiem 516 045 837 *euro* Izdevumi 517 654 346 *euro*, tai skaitā:subsīdijas un dotācijas 515 976 228 *euro*valsts budžeta uzturēšanas izdevumu transferti pašvaldībāmnoteiktam mērķim 1 678 118 *euro*Finansiālā bilance -521 435 *euro*Atbilstoši Ministru kabinetā 2016.gada 1.martā apstiprinātajai valsts pamatbudžeta **bāzei 2017., 2018. un 2019.gadam** (protokols Nr.10, 51.§):Veselības ministrijas (Nacionālā veselības dienests) budžeta programmas 33.00.00 "Veselības aprūpes nodrošināšana" apakšprogrammā 33.01.00 "Ārstniecība":**2017.gadā, 2018.gadā un 2019.gadā** Resursi izdevumu segšanai 518 055 110 *euro*ieņēmumi no maksas pakalpojumiem 1 087 074 *euro*dotācija no vispārējiem ieņēmumiem 516 968 036 *euro* Izdevumi 518 055 110 *euro*, tai skaitā:subsīdijas un dotācijas 516 997 892 *euro*valsts budžeta uzturēšanas izdevumu transferti pašvaldībāmnoteiktam mērķim 1 077 218 *euro*Noteikumu projektā iekļautie grozījumi ir precizējoša rakstura attiecībā uz ārstniecības iestāžu un ārstniecības personu kompetencēm, un to mērķis ir pilnveidot noteikumos iekļautās normas atbilstoši ekonomiskai un finanšu situācijai veselības aprūpes nozarē, veicinot racionālu un efektīvu piešķirto valsts budžeta līdzekļu izlietojumu un tiks finansēti esošo budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2016.gada 15.jūnijā Veselības ministrija organizēja starpministriju sanāksmi, kurā tika izskatīti Tieslietu ministrijas Finanšu ministrijas, Valsts kancelejas, Iekšlietu ministrijas, Latvijas Pašvaldību savienības un Latvijas Brīvo arodbiedrību savienības iebildumi par noteikumu projektu. |
| 2. | Sabiedrības līdzdalība projekta izstrādē | Noteikumu projektā iekļautās normas attiecībā uz primāro veselības aprūpi pārrunātas veselības ministra un Latvijas Lauku ģimenes ārstu asociācijas valdes tikšanās laikā (2016.gada 15.aprīlī un 30.maijā). Lai precizētu normas attiecībā uz rindu veidošanu veselības aprūpes pakalpojumu saņemšanai VSIA "Bērnu klīniskā universitātes slimnīca" tika organizētas vairākas darba sanāksmes ar stacionāro ārstniecības iestāžu pārstāvjiem un ģimenes ārstiem.Savukārt 2016.gada 10.jūnija sanāksmē, kurā piedalījās Latvijas Ģimenes ārstu asociācijas, Nacionālā veselības dienesta, slimnīcu pārstāvji un speciālisti, netika panākta vienošanās jautājumā par sekundāro ambulatoro veselības aprūpes pakalpojumu nodrošināšanu steidzamā kārtā un nosūtīšanas veidu to saņemšanai. Sanāksmes dalībnieki neiebilda pret rindu prioritizēšanas principa ieviešanu, taču netika panākta vienošanās par tā ieviešanas mehānismiem. |
| 3. | Sabiedrības līdzdalības rezultāti | Par jautājumiem, kuros nav panākta vienošanās, piemēram, par plānveida veselības aprūpes pakalpojumu saņemšanas kārtību, tiek turpināts darbs pie efektīvāku tiesību normu izstrādes. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests, ārstniecības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Anotācijas, IV un V sadaļa – Projekts šīs jomas neskar.

Veselības ministre Anda Čakša

Vīza: Valsts sekretāre Solvita Zvidriņa

16.06.2016 14:25

1172

Alvis Bless 67876122

Alvis.Bless@vm.gov.lv